მეტა (მდინარე)
მეტა (ლათ. Meta) — მდინარე კოლუმბიაში (ქვემო დინებაზე გადის კოლუმბია - ვენესუელის საზღვარზე). ორინოკოს მარცხენა შენაკადი. სიგრძე 1000 კმ-ზე მეტი. სათავე აქვს აღმოსავლეთ კორდილიერების აღმოსავლეთ კალთებზე. მიედინება ლიანოს-ორინოკოს ვაკეზე. იცის ზაფხულის წყალმოვარდნები. სანაოსნოა შესართავიდან სოფელ მარაილამდე და უფრო ზემოთ, სათავეების ვაკე მონაკვეთებზე. მთავარი ნავსადგურებია პუერტო-კარენიო და ოროკუე.